تورکیه-‌نین حکاری ویلایتی‌نین چوخورجا قصبه‌سی اراضی‌لرینده پ.کا.کا-لی ترورچولار طرفیندن اول دن یئرلش‌دیریلن الده قاییرما اولان بومبانین پارتلاماسی نتیجه‌سینده بیر عسگریمیز شهید اولدو.
میللی مودافعه ناظیرلیگی‌نین آچیقلاماسیندا چوخورجادا الده قاییرما اولان بومبانین پارتلاماسی نتیجه‌سینده آغیر یارالانیب خسته‌خانادا یئرلشدیریلن عسگرین خلاص ائدیله بیلمه‌دیگی و شهید اولدوغو بیلدیریلیب.
بؤلگه‌ده عملیات‌لارین داوام ائتدیریلدیگی وورغولانان آچیقلامادا "اؤلکه‌نی درین کدره غرق ائدن بو خاین هوجومدا شهید اولان عسگریمیزه الله‌دان رحمت، کدرلی عائله‌سینه، تورکیه سلاح‌لی قوه‌لری ایله اصیل میللتیمیزه باش ساغلیغی و صبر دیلییریک" ایفاده‌لری ایشلدیلیب.
